עקדת יצחק (משחק מחשב)

משחקיות

עקדת יצחק הוא משחק דו ממדי, כאשר השחקן צופה במתרחש מלמעלה. השחקן שולט באייזיק או ב-9 דמויות אחרות אותן ניתן לפתוח באמצעים שונים. מכניקת המשחק והצגתה דומים למבוכים באגדה של זלדה, ובו זמנית כולל שלבים הנוצרים מראש בעת תכנון שקורה בזמן התחלת המשחק. המטרה בכל שלב היא להגיע לשלב הבא, דבר שאפשרי רק על ידי הבסת הבוס, בעזרת שימוש בחפץ המאפשר דילוג על שלב או אבדת נקודות חיים בחדר הקרבה (החל מהרחבת Afterbirth). השחקן צריך למצוא את הבוס בין חדרי השלב ולהביס אותו. לאחר הבסת הבוס, יופיע חפץ, שישפר את יכולות הדמות בצורה כלשהי. בחמשת השלבים הראשונים, נוסף על חדרי בוס, יופיע גם חדר אוצר, ובו יופיע חפץ בחינם. אך כדי לפתוח חדר זה יש צורך במפתח, מלבד בשלב הראשון. כמו כן, בכל אחת מחמש הקומות הראשונות תופיע חנות, בה ניתן לרכוש חפצים או אביזרים (מפתחות, פצצות ולבבות) תמורת מטבעות, אותן ניתן למצוא ברחבי השלבים השונים. נוסף על כך, בכל קומה ישנם חדרים סודיים, אשר לא מופיעים במפה, וניתן לפתחם רק באמצעות פצצה. בקומה החמישית נלחם השחקן באמו. לאחר שנוצחה יהפוך המשחק לקשה הרבה יותר, ושני השלבים הבאים מתרחשים ברחמה של האם, ובסוף השלב השני ברחם נלחם אייזיק בלבה של אמו. השלב שלאחר מכן הוא השאול, בו הבוס הוא השטן (לאחר ההרחבה ניתן לבחור בשלב חלופי, הקתדרלה, שם ניתן להילחם באייזק עצמו, ולאחר מכן ב???, שהוא הבוס הסופי של התיבה). נוסף על החיים הרגילים של הדמות, ישנם לבבות רוחניות שצבען הוא כחול, לבבות שחורים הפוגעים בכל המפלצות בחדר בעת העלמותם, ולבבות נצחיים שצבען הוא לבן המשמשים כשכבת הגנה על לב אדום. בעת מעבר לשלב הבא בעת החזקת לב נצחי,או בעת החזקת שני לבבות נצחיים, השחקן יקבל לב אדום שלם. אם השחקן לא מאבד אף לב רגיל, גדלים סיכוי לקבל חדר שטן שם ניתן להמיר לבבות באביזרים חזקים במיוחד, באופן בלתי הפיך. אבדת לב רגיל תפגע בצורה קיצונית בסיכויים לפתיחת חדר מלאך, המאפשר קבלת חפצים הגנתיים ללא תמורה. 

עלילה

עלילת המשחק עקדת יצחק מבוססת על הסיפור התנ"כי של עקדת יצחק. עלילת המשחק מוצגת בסרטון שמוצג בפתיחת המשחק: 
"אייזיק ואמו חיו לבדם בבית קטן על גבעה. אייזיק היה לבדו, מצייר ציורים ומשחק במשחקים שלו, בזמן שאמו צפתה בתוכניות נוצריות בטלוויזיה. החיים היו פשוטים, ושניהם היו שמחים. כך זה היה, עד היום בו אמו של אייזיק שמעה קול מלמעלה: 'בנך הפך למושחת מחטאים, וצריך להצילו'. 'אני אעשה כמיטב יכולתי להצילו' ענתה אמא של אייזיק. מיהרה לחדרו של אייזיק והוציאה את כל שמה מרושע מחדרו. שוב, הקול קרא לה: 'נשמתו של אייזיק עדיין מושחתת. הוא צריך להתנתק מכל הרע ולהתוודות על חטאיו.' 'אני אפעל לפי הוראותיך אדוני, יש לי אמונה בך.' ענתה אמו של אייזיק, ונעלה אותו בחדרו הרחק מכל הרוע בעולם. פעם אחרונה, שמעה אמו של אייזיק את הקול של האל קורא לה: 'עשית כדיברתי, אך אני עדיין מפקפק בנאמנותך לי. כדי להוכיח זאת, אבקש ממך דבר אחד אחרון'. 'כל דבר,' התחננה אמו של אייזיק. "כדי להוכיח את נאמנותך ואהבתך אלי, אני דורש קורבן. בנך אייזיק, יוקרב. לכי לחדרו וסיימי את חייו, כמנחה לי, כדי להוכיח שאהבתך אלי גדולה מכל." "כן אדוני" השיבה, לוקחת סכין קצבים מהמטבח. אייזיק, רואה הכל דרך חריץ בדלתו, רעד בפחד, רץ בחדרו כדי למצוא מחבוא. הוא ראה דלת למרתף מוסתרת מתחת לשטיח שלו. מבלי היסוס הוא פתח את הדלת, בדיוק כשאמו התפרצה לחדר, ונכנס למסתורין מתחתיו.
במהלך טעינת המשחק בין שלב לשלב, מוצגים סרטונים קטנים בהם מוצגת ההתעללות שאייזיק עבר על ידי אמו וחבריו. למשחק 19 סרטוני סיום שונים.

Nintendo 3DS 

המפתחים פרסמו בטוויטר שהמשחק יופץ לקונסולה Nintendo 3DS דרך Nintendo eShop וחיכו לאישור הדבר מחברת נינטנדו. מאוחר יותר, דחתה נינטנדו את המשחק עקב "נושאים דתיים מעוררי מחלוקת" שכלולים בו.
בעקבות החלטה הזאת המפתח אדמונד מקמילן החל להלל את הפלטפורמה סטיים והחופש שזו מאפשרת למפתחים, בלי שום קשר לתוכן המשחק (בניגוד לנינטנדו), ומספר אתרים זעמו בעקבות החלטת נינטנדו.

עקדת יצחק: זעמו של התיש

הרחבה למשחק, שפורסמה תחת הכותרת זעמו של התיש (התיש פעמים רבות מתייחס לישו), שוחררה לסטיים ב-28 במאי 2012. ההרחבה הוסיפה כמות עצומה של תוכן למשחק, כולל 10 בוסים חדשים (1 מהם מהווה בוס סופי), יותר מ-100 חפצים חדשים, 40 סודות, שתי סיומות חדשות, דמות חדשה, ושני שלבים אופציונליים חדשים, שמהווים תחליף לשלב שאול. בהרחבה נוספו שלבים אלטרנטיביים, שמחליפים את השלבים הרגילים באופן אקראי. שלבים אלו מכילים אויבים קשים במקצת מהשלב המקביל להם. לדוגמה, השלב המרתף קיבל את השלב האלטרנטיבי בית הכלא. כמו כן, למשחק נוספו אביזרים חדשים שכונו Trinkets (תכשיטים זולים בתרגום חופשי). אלו סיפקו מספר מוגבל של שיפורים סבילים. כמו כן, מספר חדרים נוספים נוספו, וחדר סודי חדש "חדר סופר סודי" שמיקומו הרבה יותר קשה למציאה.  

עקדת יצחק: לידה מחדש

המשחק עקדת יצחק נעשה מחדש ונקרא בשם עקדת יצחק: לידה מחדש. המשחק פותח על ידי ניקאליס ואדמונד מקמילן. הוא שוחרר ב-4 בנובמבר 2014 עבור Microsoft Windows, וכמו כן עבור OS X, לינוקס, פלייסטיישן 4 ופלייסטיישן ויטה. גרסאות ל-Wii U, לקונסולת NewNintendo 3DS ול-Xbox One שוחררו ב-23 ביולי 2015. בניגוד לגרסה המקורית, החידוש לא השתמש במנוע פלאש, דבר שהגביל את המשחק המקורי במספר היבטים. החידוש הציג מספר דמויות חדשות, אויבים ובוסים חדשים, אתגרים בעלי מאפיינים ייחודים, חפצים וקוד ליצירת השלבים מראש. 

ביקורת

עקדת יצחק קיבל ביקורות טובות יחסית מאתרי ביקורת. באתר GameRankings קיבל המשחק ציון ממוצע של 84.89%, בהתבסס על 19 ביקורות. ב-Metacritic קיבל המשחק ציון ממוצע של 84% על בסיס 30 ביקורות.
בגרמניה קיבל המשחק הגבלת גיל לגילאי 10+ .
נכון ליולי 2015, מכר המשחק יותר מ-5 מיליון עותקים.